
Z A P I S N I K

31. sjednice Vijeća Mjesnog odbora Jarun, 25. listopada 2023. u prostorijama Mjesnog odbora Jarun, Hrgovići 57a, s početkom u 19,00 sati

PRISUTNI ČLANOVI VIJEĆA:
[bookmark: _Hlk86829379][bookmark: _Hlk100823711]Ljiljana Marks-Šikić, Krešimir Petlić, Damir Švizer, Lora Rajić, Nikica Mihaljević, Franjo Klečina, Hrvoje Kuharić, Mario Devčić, Vladimir Slošić, Lea Galović

ODSUTNI ČLANOVI VIJEĆA: 
Antonella Mamić

Predsjedava: Ljiljana Marks-Šikić, predsjednica Vijeća.
Zapisnik vodi: Lea Galović, članica Vijeća
	
	Predsjednica konstatira da je prisutno 10 od 11 članova Vijeća, što znači da Vijeće može pravovaljano odlučivati te otvara 31. sjednicu Vijeća Mjesnog odbora.

	Vijeće s 9 glasova ZA i 1 PROTIV prihvaća tekst Zapisnika 30. sjednice Vijeća Mjesnog odbora Jarun, održane 28. rujna 2023. godine.
	
Vijeće jednoglasno prihvaća dnevni red koji glasi:

DNEVNI RED
1. Plan potreba za aktivnostima, programima i projektima unapređenja kvalitete života građana
2. [bookmark: _Hlk148616946]Prijedlog postave uspornika u ulici Hrgovići sjeverno od raskrižja s Ulicom Lovre Ratkovića
3. Zahtjev za povremeno korištenje prostora Mjesne samouprave Jarun - Udruga Poliglot
4. Pitanja, prijedlozi i obavijesti

Ad 1. Plan potreba za aktivnostima, programima i projektima unapređenja kvalitete života građana
    Članovi Vijeća dobili su materijal uz poziv.
    Predsjednica usmeno informira članove Vijeća o predmetnoj točci dnevnog reda.
    U raspravi sudjeluju: Franjo Klečina, Krešimir Petlić, Mario Devčić
    Vijeće jednoglasno donosi
 
Z A K LJ U Č A K
o namjeri donošenja Plana potreba za aktivnostima, programima i projektima unapređenja kvalitete života građana Mjesnog odbora Jarun za 2024.
1. Vijeće planira donošenje Plana potreba za aktivnostima, programima i projektima unapređenja kvalitete života građana Mjesnog odbora Jarun za 2024. u iznosu do 6.000,00 eura.
2. Zaključak dostaviti Gradskom uredu za mjesnu samoupravu, promet, civilnu zaštitu i sigurnost.

Ad 2. Prijedlog postave uspornika u ulici Hrgovići sjeverno od raskrižja s Ulicom Lovre Ratkovića
	Članovi Vijeća dobili su materijal uz poziv.	
	Predsjednica usmeno informira članove Vijeća o predmetnoj točci dnevnoga reda.
	U raspravi sudjeluju: Vladimir Slošić, Ljiljana Marks-Šikić, Krešimir Petlić, Mario Devčić i  Franjo Klečina.
	Vijeće nakon rasprave s 8 glasova ZA i 2 PROTIV donosi 

Z A K LJ U Č A K
o prijedlogu postave uspornika u ulici Hrgovići sjeverno 
od raskrižja s Ulicom Lovre Ratkovića
1. Vijeće Mjesnog odbora Jarun razmatralo je prijedloge građana o postavi uspornika u ulici Hrgovići sjeverno od raskrižja s Ulicom Lovre Ratkovića.
2. Vijeće predlaže da se Gradski ured za mjesnu samoupravu, promet, civilnu zaštitu i sigurnost - Sektor za promet očituje o opravdanosti postave uspornika na predmetnoj lokaciji.
3. Zaključak dostaviti Vijeću Gradske četvrti Trešnjevka-jug.

Ad. 3. Zahtjev za povremeno korištenje prostora Mjesne samouprave Jarun - Udruga Poliglot
         Članovi Vijeća dobili su materijal uz poziv.
	Predsjednica usmeno informira članove Vijeća o predmetnoj točci dnevnoga reda.
	U raspravi sudjeluju: Franjo Klečina, Krešimir Petlić, Ljiljana Marks-Šikić i Lora Rajić.
Nakon rasprave Vijeće sa 9 glasova ZA i 1 SUZDRŽAN donosi

Z A K LJ U Č A K
o povremenom korištenju prostora Mjesne samouprave Jarun
1. Udruzi Poliglot, odobrava se povremeno korištenje prostora u objektu Mjesnog odbora Jarun, Hrgovići 57a, u terminu: četvrtkom od 17:00 do 21:00 sati (prostorija 2) i teče od 30. listopada 2023. do 30. lipnja 2024. godine.
2. Prostor iz točke 1. ovog zaključka, udruga Poliglot, koristit će bez naknade.
3. Udruga Poliglot, obvezuje se postupati s pažnjom dobrog gospodara u korištenju prostora.
4. O povremenom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu s ovim zaključkom.

Ad. 4. Pitanja, prijedlozi i obavijesti

	Predsjednica Vijeća obavještava članove da je na sjednicu trebala doći ravnateljica OŠ Bartola Kašića, ali je bila spriječena pa će doći na sljedeću sjednicu.
	Član Vijeća, Franjo Klečina, postavlja upit zašto nije dobiven povratani odgovor nadležnih službi o postavi uspornika na križanju Hinka Würtha i Vrisničke ulice.
	Budući da više nitko ne traži riječ, predsjednica konstatira da je dnevni red iscrpljen i zaključuje sjednicu.

Sjednica završena u 19:30 sati.

KLASA:024-08/23-003/2094
URBROJ: 251-13-11-15/007-23-2
U Zagrebu, 25. listopada 2023.

Zapisnik sastavila: Lea Galović                                                                Predsjednica
Vijeća Mjesnog odbora
Jarun

Ljiljana Marks-Šikić




Izvješće o glasanju na 31. sjednici VMO Jarun, 25.10.2023.

	    NIJE PRISUTAN= prekrižiti ime

